Document ID: 32007R1410

32007R1410
L 312/21
SLUŽBENI LIST EUROPSKE UNIJE
UREDBA KOMISIJE (EZ) br. 1410/2007
od 29. studenoga 2007.
o utvrđivanju izvoznih subvencija za svinjsko meso
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2759/75 od 29. listopada 1975. o zajedničkoj organizaciji tržišta svinjskog mesa (1), a posebno njezin članak 13. stavak 3.,
budući da:
(1)
Člankom 13. stavkom 1. Uredbe (EEZ) br. 2759/75 predviđeno je da se razlika između cijena na svjetskom tržištu za proizvode navedene u članku 1. te Uredbe i cijena za te proizvode u Zajednici može pokriti izvoznom subvencijom.
(2)
S obzirom na sadašnju situaciju na tržištu svinjskog mesa potrebno je odrediti izvozne subvencije u skladu s pravilima i kriterijima predviđenim u članku 13. Uredbe (EEZ) br. 2759/75.
(3)
Člankom 13. stavkom 3. Uredbe (EEZ) br. 2759/75 predviđeno je da bi zbog situacije na svjetskom tržištu ili posebnih zahtjeva određenih tržišta variranje subvencije za proizvode navedene u članku 1. Uredbe (EEZ) br. 2759/75 moglo postati potrebno, ovisno o odredištu.
(4)
Subvencije treba odobravati samo za proizvode kojima je dopušteno slobodno kretanje u Zajednici i koji nose oznaku zdravstvene ispravnosti kako je predviđeno u članku 5. stavku 1. točki (a) Uredbe (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (2). Ti proizvodi također moraju zadovoljavati zahtjeve Uredbe (EZ) br. 852/2004 Europskog parlamenta i Vijeća od 29. travnja 2004. o higijeni hrane (3) te Uredbe (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila za organizaciju službenih kontrola proizvoda životinjskog podrijetla namijenjenih prehrani ljudi (4).
(5)
Upravljački odbor za svinjsko meso nije dostavio svoje mišljenje u roku koji je odredio njegov predsjednik,
DONIJELA JE OVU UREDBU:
Članak 1.
1. Izvozne subvencije, kako je predviđeno u članku 13. Uredbe (EEZ) br. 2759/75, odobravaju se za proizvode i za iznose određene u Prilogu ovoj Uredbi, u skladu s uvjetima predviđenim u stavku 2. ovog članka.
2. Proizvodi koji ispunjavaju uvjete za subvenciju prema stavku 1. moraju ispunjavati odgovarajuće zahtjeve uredbi (EZ) br. 852/2004 i (EZ) br. 853/2004, tj. moraju biti pripremljeni u odobrenom objektu i moraju ispunjavati zahtjeve o oznakama zdravstvene ispravnosti utvrđenim u Prilogu I., odjeljku I. poglavlju III. Uredbe (EZ) br. 854/2004.
Članak 2.
Ova Uredba stupa na snagu 30. studenoga 2007.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 29. studenoga 2007.

Labels: 0
3
17